ขอเวลาหน่อย เป๊ป มึนตึ้บ เรือใบโดนจิ้งจอกยิงยับ
สำนักข่าวต่างประเทศรายงานวันที่ 10 ธ.ค. ว่า เป๊ป กวาร์ดิโอลา ผู้จัดการทีม เรือใบสีฟ้า แมนเชสเตอร์ ซิตี้ ยอมรับ เขาจำเป็นต้องเวลาในการพัฒนาปรัชญาของตัวเองที่สโมสรแห่งนี้ หลังพาทีมบุกมาแพ้ จิ้งจอกสยาม เลสเตอร์ ซิตี้ 2-4 ในศึกพรีเมียร์ลีก อังกฤษ เมื่อคืนวันเสาร์ที่ผ่านมา,เกมนี้ เลสเตอร์ ซิตี้ ออกสตาร์ตได้อย่างยอดเยี่ยม ยิงนำไปก่อน 2 ประตู ตั้งแต่ 5 นาทีแรก ก่อนสุดท้ายจะเป็นฝ่ายบดเอาชนะไปได้ 4-2 ซึ่งหลังจบเกม เป๊ป ในฐานะกุนซือของทีมที่เป็นฝ่ายปราชัย ยืนยันว่าเขาจำเป็นต้องใช้เวลาในการปรับตัวปรัชญาของตัวเองให้เข้ากับลีกนี้,หลังจากเราโดนยิง 2 ประตู ใน 5 นาทีแรก มันไม่ง่ายเลยนะ ลีกอังกฤษเป็นลีกที่ดีมากในการเล่นโต้กลับและการเล่นบอลจังหวะสอง  พวกเขาทำให้เรายากลำบากด้วยการเล่นเกมโต้กลับ และเล่นเกมรับได้ดี เราพยายามจนถึงที่สุดแล้ว แต่มันก็มีสิ่งดีๆเกิดขึ้นมากมายในแต่ละเกม มันเป็นเรื่องยากหลังจากโดนนำ 2-0 และ 3-0 พวกเขาชอบเล่นลูกโด่ง เรารู้ในเรื่องนั้นดี พวกเขาใช้บอลจังหวะสองเล่นงานแผงแบ็กโฟร์ของเราและทำได้ดี มันไม่ได้เกี่ยวกับระบบ เราเล่นเกมรับได้ดีด้วยนักเตะเหล่านี้ในช่วงเริ่มต้นฤดูกาล และในระหว่างฤดูกาลเราต้องยืนหยัดขึ้นมาและวิเคราะห์สิ่งที่เกิดขึ้นและนักเตะต้องก้าวต่อไป ผูัจัดการทีมทุกคนจำเป็นต้องใช้เวลา ผมไม่รู้เหมือนกันว่าต้องใช้เวลาเท่าไหร่ ฟุตบอลมันคือเกมที่มีความผิดพลาด โดยเฉพาะอย่างยิ่งในวันนี้ แต่ผมไม่เคยต่อว่าลูกทีม และผมจะดูตัวเองและวิเคราะห์เหตุผลว่าทำไมเรามีปัญหา เกมการเล่นของเราไม่ได้เลวร้ายอะไร แต่เรามีปัญหามากในกรอบเขตโทษเป๊ป กล่าว
เป๊ป กวาร์ดิโอลา กุนซือทีมแมนเชสเตอร์ ซิตี้ ยอมรับ จำเป็นต้องใช้เวลาในการพัฒนาปรัชญาของตัวเองที่สโมสรแห่งนี้ หลังพาทีมบุกมาแพ้ เลสเตอร์ ซิตี้ 2-4
พรีเมียร์ลีก,เป๊ป กวาร์ดิโอลา,แมนเชสเตอร์ ซิตี้,เลสเตอร์ ซิตี้,ข่าวกีฬา